cyanic-selkie/wikianc huggingface dataset:
Լուիզա Հեյ
Կենսագրություն
1984 թվականին լույս տեսավ նրա նոր գիրքը. «Դու կարող ես բժշկել քո կյանքը» («You Can Heal Your Life»): Այդ գրքում Լուիզան լուսաբանում է, թե ինչպես հաճախ մեր իսկ համոզմունքներն ու պատկերացումները մեր հոգեբանական խնդիրների ու ֆիզիկական տկարությունների պատճառն են դառնում, և ինչպես հատուկ գործիքակազմով մենք կարող ենք մեր մտածողությունն ու կյանքը փոխել դեպի լավը։ Այստեղ զետեղվեցին նաև ավելի վաղ հրատարակված «Heal Your Body» («Բժշկիր քո մարմինը») բրոշյուրի հիվանդությունների ընդլայնված ու լրացված ցուցակը և համապատասխան աֆիրմացիաները։ 1984 թվականին «Դու կարող ես բժշկել քո կյանքը» գիրքը հայտնվեց Նյու-Յորք Թայմս-ի՝ ԱՄՆ-ում ամենից շատ վաճառված գրքերի ցուցակում և 13 շաբաթ շարունակ գլխավորեց թերթի առաջին տողը։
1985 թվականին Լուիզան իր բնակարանում սկսեց «The Hayride» աջակցող խմբի աշխատանքները վեց տղամարդու հետ, որոնց մոտ ախտորոշված էր ՁԻԱՀ։ 1988 թվականին խմբի անդամների թիվը դարձավ 850, և խումբը տեղափոխվեց Արևմտյան Հոլիվուդ։ Լուիզան սկսեց սիրո և աջակցության շարժումը շատ ավելի վաղ, քան մարդիկ սկսեցին կրել կարմիր ժապավեններ (այն ՁԻԱՀ-ի դեմ պայքարի խորհրդանիշ է)։ Հենց այս ժամանակաշրջանում էլ (1987 թվականին) նա ՁԻԱՀ-ի մասին գրեց «Դրական մոտեցման ձևավորում» («Creating a Positive Approach» ) գիրքը, որի հիմքը այդ խմբի հետ ունեցած իր փորձառությունն էր։
1987 թվականին Լուիզա Հեյը հիմնադրեց և ղեկավարեց «Hay House Publishing» («Հեյ հաուզ») հրատարակչական ընկերությունը։ Այն, ինչ նրա հյուրասենյակում սկսվեց որպես ոչ առևտրային նախաձեռնություն, դարձավ փայլուն առևտրային կորպորացիա, որը հրատարակում էր միլիոնավոր գրքեր, ձայնային գրքեր, CD-ներ, DVD-ներ, տեսանյութեր և տարբեր օժանդակ միջոցներ։ «Հեյ հաուզ» հրատարակչական ընկերության հետ աշխատող հեղինակները նշանավոր մարդիկ էին, այդ թվում և բժիշկներ ու հոգեբաններ, որոնք արհեստավարժորեն զբաղվում էին երջանկություն ձեռք բերելու մեթոդների վաճառքով, այդ թվում`Ուեյն Դայերը, Սյուզ Օրմանը, Մարիանա Ուիլյամսոնը, Սիլվիա Բրաունը, Դորին Վերչեն, Ջոան Բորիսենկոն` շուրջ 130 հեղինակ։ Այժմ «Հեյ հաուզ»-ը Դիպակ Չոպրայի հիմնական հրատարակիչն է։
2004 թվականին «Դու կարող ես բժշկել քո կյանքը» գիրքը նորից հայտնվեց գրքերի վաճառքի առաջին հորիզոնականում՝ Օփրա Ուինֆրիի և Ֆիլ Դոնահյուի թոք-շոուների շնորհիվ (երկու հանդիպումներն էլ տեղի ունեցան միևնույն ամսվա ընթացքում)։
2005 թվականը սկիզբն էր «Հեյ հաուզ ռադիո-ռադիո հոգու համար®» ինտերնետ-ռադիոյի հեռարձակման՝ ստեղծված Լուիզա Հեյի և նրա գործընկերների կողմից։ Վեբ-ռադիոն ստեղծում էր գրքերի հեղինակների հետ շփման պատրանք, իսկ դա, ինչպես ասում էր Լուիզան, «շատ կարևոր էր»։ Բացի այդ՝ մշակվեցին ուսումնական և կրթական ծրագրեր, աֆիրմացիաների ցիկլեր։
«The Hay Foundation» բարեգործական հիմնադրամը ՝ ստեղծված Լուիզա Հեյի կողմի,ց պաշտոնապես ոչ առևտրային կամզակերպություն էր, նրա պնդմամբ՝ այն աջակցում էր «խորհրդատվություններով զբաղվող այլ կազմակերպությունների», «ուշադրություն էր դարձնում» հոսպիսների հիվանդներին, տարածում բրոշյուրներ, օտար լեզուներով թարգմանում Լուիզա Հեյի գրքերը, նպաստում նրա գաղափարների տարածմանը՝ առողջ ապրելակերպի և դրական մտածելակերպի մասին ՁԻԱՀ-ով վարակվածների համար։
2008 թվականին ստեղծվում է փաստավավերագրական ֆիլմ՝ «Դու կարող ես բժշկել քո կյանքը» վերտառությամբ, որը գնում են «երջանկության սեմինարների» տասնյակ և հարյուր մասնակիցներ՝ առանձնահատուկ մեղմ «դրական սոցիալական ճնշման» շնորհիվ։ Այն հեղինակին բերում է մի քանի միլիոն դոլարի լրացուցիչ եկամուտ։ Ֆիլմի սկավառակների տարածման առանձնահատուկ ձևի շնորհիվ ստացված եկամուտը հայտնի չի եղել նույնիսկ ամերիկյան հարկային մարմիններին և երբեք չի հրապարակվել։
2014 թվականի փետրվարին Կալիֆոռնիայում բացվեց գեղանկարչության և գրաֆիկայի նրա անձնական ցուցահանդեսը՝ «Լուիզա Հեյի արվեստը» ։
Լուիզա Հեյը մահացավ 2017 թվականի օգոստոսի 30-ին՝ 91 տարեկանում։
Գրքեր
Ռուսերեն գրքեր
Ռուսաստանում ռուսերեն տպագրված գրքերը՝ «Բժշկիր քո կյանքը» («Исцели свою жизнь»), «Ճանապարհ դեպի առողջ կյանք» («Путь к здоровой жизни»), «Առողջ կյանքի հանրագիտարան՝ Լուիզա Հեյի կողմից» («Энциклопедия здоровой жизни от Луизы Хей»), նույն You Can Heal Your Life գրքի թարգմանություններն են. Louise L. Hay, Hay House Inc., 1984; ISBN 0-937611-01-8 (տպագրված ԱՄՆ-ում)։
Անգլերեն գրքեր
Արտաքին հղումներ
Կատեգորիա:Ամերիկացի գրողներ Կատեգորիա:Ամերիկացի խմբագիրներ Կատեգորիա:Ամերիկացի հասարակական գործիչներ Կատեգորիա:Ամերիկացի կին գրողներ Կատեգորիա:Ամերիկացի հոգեբաններ Կատեգորիա:Ամերիկացի հրատարակիչներ
Շվեբհայմ
Շվեբհայմ (Schwebheim), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4042 մարդ ։ Զբաղեցնում է՝ 8,10 կմ² տարածք։ Պաշտոնական կոդ 09 6 78 176։
Անցումային պրոցես
Անցումային պրոցես, մեխանիկական, Էլեկտրական, հիդրավլիկ և այլ համակարգում՝ նրա պարամետրերի կամ արտաքինից ներգործող ուժերի փոփոխության հետևանքով մեկ հաստատուն ռեժիմից մյուսին անցնելիս առաջացող երևույթ։ Անցումային պրոցես է առաջանում, օրինակ, երբ գնացքը հանգստի վիճակից սկսում է շարժվել և հասնում է մինչև մի որոշակի արագության, կամ երբ Էլեկտրական համակարգում կատարվում է որևէ առանձին մեքենայի (գեներատորի, շարժիչի, տրանսֆորմատորի) անջատում կամ միացում։ Երկու դեպքում էլ համակարգը մեկ հաստատուն ռեժիմից անցնում է մյուսին։ Անցումային պրոցեսները պայմանավորված են համակարգի կամ մեքենայի իներցիայով։ Մեքենաների և զանազան համակարգերի ստեղծման համար կարևոր է, որ ամենահնարավոր անցումային պրոցեսները նրանցում լինեն կայուն, այսինքև՝ որպեսզի գործող համակարգերը (մեքենաները) գրգռվելուց հետո անցնեն նոր հավասարակշռված, կայուն վիճակի։ Անկայուն անցումային պրոցեսը առաջ է բերում համակարգի քայքայում կամ աշխատունակության կորուստ։ Անհրաժեշտ է նաև ապահովել, որ անցումային պրոցեսը ընթանա որոշակի ժամանակամիջոցում։
Շվեդիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Շվեդիայի օբյեկտները թվով 15-ն են, որը կազմում է ընդհանուր թվի 1,4 %-ը (2016 թվականի դրությամբ)։ 13 օբյեկտներ ընդգրկված են մշակութային չափանիշներով, որից 1-ը՝ որպես մարդկային ստեղծագործական գլուխգործոց, ևս 1-ը՝ բնական չափանիշներով, և 1 խառը (բնական և մշակութային)։ Բացի դրանից 2014 թվականի դրությամբ 1 օբյեկտ ներկայացված է թեկնածու ցանկում Շվեդիան վավերացրել է Համաշխարհային ժառանգության պաշտպանության կոնվենցիան 1985 թվականի հունվարի 22-ին ։ Շվեդիայի առաջին օբյեկտն ընդգրկվել է ցանկում 1991 թվականին, Համաշխարհային ժառանգության հանձնաժողովի 11-րդ նիստում։
Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։
Անցումային պրոցես
Անցումային պրոցեսներն ուսումնասիրում, նրանց բնույթը որոշում են փորձարարական կամ մաթեմատիկական հաշվարկների մեթոդներով։ Առանձնապես արդյունավետ արդյունքներ են ստացվում թվանշանայիև և անալոգային հաշվողակաև մեքենաներ և անցումային պրոցեսների մասնագիտացված անալիզատորներ կիրառելիս։ Դրանց օգնությամբ լուծվում են անցումային պրոցեսների համապատասխան դիֆերենցիալ հավասարումները կամ վերլուծվում այդ հավասարումևերի պարամետրերի միջև եղած առնչություnները։ Անցումային պրոցեսների ուսումնասիրությունը մեծ դեր է խաղում ավտոմատ կառավարմամբ ժամանակակից մեքենաների, տիեզերական ապարատների և ավտոմատիկայի ու հեռուստամեխանիկայի այլ բարդ համակարգերի ստեղծման գործում։
Պայմանական-զուտ արտադրանք
Պայմանական-զուտ արտադրանք, տնտեսական կազմակերպությունների արտադրության ծավալի չափանիշ, որը թույլ է տալիս առանձնացնել արտադրանքի արժեմեծացման մեջ ձեռնարկության (միավորման) ներդրումը։ Որոշվում է համախառն արտադրանքի արժեքից հումքի, նյութերի ու գնովի կիսաֆաբրիկատների ծախսը հանելու ուղիով։ Որոշ չափով բացառում է ձեռնարկության (միավորման) գործունեության վերջնական արդյունքների վրա առարկայացած աշխատանքի նշանակալի մասի ծախսերի փոփոխության ազդեցությունը։ Զուտ արտադրանքի ցուցանիշից տարբերվում է նրանով, որ բացի աշխատավարձից ու ձեռնարկության շահույթից, ընդգրկում է նաև օժանդակ նյութերի ծախսը, ամորտիզացիոն մասհանումները, փոքրարժեք գործիքների ու հարմարանքների (որ օգտագործվում են տվյալ արտադրանքի պատրաստման ժամանակ) արժեքը, այսինքն՝ նյութական ծախսերի այն մասը, որոնք հաշվի են առնվում ծախսերի համալիր հոդվածներում։ Զուտ և նորմատիվային-զուտ արտադրանքի ցուցանիշների համեմատ Պայմանական-զուտ արտադրանքի առավելությունը հաշվարկի պարզությունն է։
Գեղագիտական ճաշակ
Գեղագիտական ճաշակ, գեղեցիկի դիրքերից արվեստի ստեղծագործությունն ու իրականությունն ընկալելու և սոցիալ-հոգեբանական գնահատական տալու մարդու հոգևոր ընդունակությունը։ Որպես գեղագիտական կատեգորիա ճաշակը, ըստ էության, կիրառվում է 17-րդ դարից։ Սկսած Ն․ Բոալոյից ճաշակի հիմնական հատկանիշներ են համարվել ճշմարտանմանությունը, բանական լինելը, հստակությունը․ Հ․ Հոմը և Ա․ Շաֆտսբհրին ճաշակին հաղորդել են նաև բարոյական իմաստ։ Ի․ Կանտը «ճաշակի անտինոմիաներում» ճաշակ ներկայացրել է որպես զգայության և բանախոհության երկընտրանք, որպես հակասություն անհատական ազատ դատողության և ճաշակի համընդհանրության միջև։ Սակայն Կանտը չկարողացավ լուծել այս անտինոմիաները։ Հեգելը ճաշակը քննարկել է հիմնականում կասված արվեստի հետ։ Սակայն գիտակցելով ճաշակի լայն բովանդակությունը՝ պնդել է, որ այն «մշակույթի ազդեցությամբ նրբացված գեղեցիկի զգացումն է։ Մարքսիստական գեղագիտությունն ընդգծում է ճաշակի հասարակական բնույթը և կախվածությունը նրա կրողի սոցիալական դրությունից, գործուն բնույթը և առարկայական պայմանավորվածությունը։ Մարքսիստական գեղագիտությունը ճաշակը դիտում է որպես կյանքի բոլոր բնագավառներում դրսևորվող պատմահասարակական մշակույթի արտահայտություն։ Ճաշակի առաջացման մեջ ելակետային գործոն է ճանաչվում արվեստը։ Բնության, մարդու և մարդկային պատմության գեղագիտական կողմի նկատմամբ ճաշակի ձևավորումը ածանցյալ է և պատմականորեն իրականացվել է արվեստի միջոցով։ Ընդհանրապես ճաշակի զարգացման պատմությունը վկայում է նրա ոլորտների ընդլայնումը։ Արվեստի մեջ գեղեցիկի ընկալումով ավելի խոր և նուրբ է ըմբռնվում նաև բնության, շրջապատի իրերի, մարդու գեղեցկությունը,։ Առօրյայում օգտագործվում է նաև «գեղարվեստական ճաշակ» հասկացությունը՝ որպես գեղագիտական ճաշակի հոմանիշ։ Այս դեպքում գեղարվեստական ճաշակը հասկացվում է որպես գեղագիտական ճաշակ, որը դրսևորվում է գեղարվեստական գործունեության ոլորտում (գեղարվեստական ստեղծագործության գնահատումը, ստեղծումը, ընկալումը)։ Գեղարվեստական ճաշակի ձևավորման վրա ազդեցություն են ունենում ինչպես անհատի սոցիալական դրությունը, այնպես էլ ժողովրդի ազգային ավանդույթները ն տեղի գեղարվեստական մշակույթի յուրահատկությունները։ Գեղագիտական ճաշակի ձևավորումը գեղագիտական դաստիարակության նպատակներից է։ Ճաշակ գործածվում է նաև սեր կամ հակում («երաժշտական ճաշակ», «գրական ճաշակ»), ինչպես և ոճ («եվրոպական ճաշակ», «18-րդ դարի ճաշակով») իմաստներով։
Անցումային պրոցես
Կատեգորիա:Ֆիզիկական գործընթացներ Կատեգորիա:Կառավարման տեսություն Կատեգորիա:Համակարգերի տեսություն
Գեղագիտական ճաշակ
Կատեգորիա:Գեղագիտություն Կատեգորիա:Սոցիոլոգիայի տերմինաբանություն
Շվեդիայում ՅՈՒՆԵՍԿՕ-ի Համաշխարհային ժառանգության ցանկ
Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Շվեդիայի կառավարության կողմից՝ որպես թեկնածու օբյեկտներ։
Արտաքին հղումներ
Կատեգորիա:ՅՈՒՆԵՍԿՕ-ի Համաշխարհային ժառանգություն Կատեգորիա:Համաշխարհային ժառանգություն Եվրոպայում Կատեգորիա:Շվեդիա
Պլեսի Բարբուիզ
Պլեսի Բարբուիզ (Plessis-Barbuise), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 153 մարդ, բնակչության խտությունը` 27.82 մարդ/կմ²։ Բնակավայրը զբաղեցնում է 5.5 կմ² տարածք։
Աշխարհագրություն
Գտնվում է Փարիզ քաղաքից 100 կմ արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 50 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 95 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 26։ Ակտիվության ցուցանիշը կազմում է 72,6 %։ 69 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 3 անձ (1 տղամարդ և 2 կին)։ 26 անաշխատունակներից 9-ը եղել են աշակերտներ կամ ուսանողներ, 7-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զենֆելդ
Զենֆելդ (Sennfeld), համայնք Գերմանիայում՝ Բավարիա երկրամասի Շվանդորֆ շրջանում։
Ջերեմի Միքս
Ջերեմի Միքս (Jeremy Meeks, ), ամերիկացի մոդել, նախկին բանտարկյալ։
Միքսը առաջին անգամ հայտնի է դարձել 2014 թվականին՝ Կալիֆոռնիայի Սթոքթոն շրջանում կատարած հանցագործության պահին ձերբակալվելուց հետո, որից հետո ոստիկանությունը հանցագործի նկարը հրապարակեց Ֆեյսբուքում։ Հանցագործի նկարը վիրուսային ազդեցություն է ունեցել հասարակության վրա։ Միքսը դատապարտվել էր գողության և անօրինական զենք պահելու համար ։ 2016 թվականի մարտին դուրս գալով Մենդոտայի ուղղիչ դաշնային կենտրոնից՝ Միքսը սկսել է զբաղվել մոդելային գործունեությամբ  ։
Զենֆելդ
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 3916 մարդ ։ Զբաղեցնում է՝ 6,98 կմ² տարածք։ Պաշտոնական կոդ 09 6 78 178։
Արտաքին հղումներ
Կատեգորիա:Գերմանիայի բնակավայրեր
Ջերեմի Միքս
Վաղ կյանք
Միքսը ծնվել է 1984 թվականի փետրվարի 7-ին Կալիֆոռնիայում։ Նրա մոր անունը եղել է Քեթրին Էնգիեր, իսկ եղբոր անունը՝ Էմերի Միքս ։
Մոդելային կարիերա
Գտնվելով բանտում (դատապարտվել էր 27 ամսվա ազատազրկման)՝ մեդիայի կողմից միքսը ճանաչվել է «ամենասեքսուալ հանցագործ»։ Պայմանագիր է կնքել Ուայթ Քրոս Մենեջմենթ գործակալության հետ ։ Գտնվելով դեռևս բանտում՝ նա պայմանագիր է կնքել նաև Հոլիվուդյան տաղանդների բացահայտմամբ զբաղվող գործակալ, նախկին պոռնոդերասանուհի, Ջինա Ռոդրիգեսի հետ ։
2017 թվականի փետրվարին «New York Fashion Week»-ի ժամանակ, Միքսը կատարել է դեբյուտը նորաձևության աշխարհում ։ Առաջնաելույթից հետո, Vogue ամսագիրը նրան որակել է որպես «կրքոտ վատ տղա» ։
2017 թվականին հայտնվել է «Milan Fashion Week»-ի ժամանակ՝ քայլելով գերմանացի նորաձևության դիզայներ Ֆիլիպ Փլեյնի ցուցադրության ժամանակ ։
2017 թվականի օգոստոսին Միքսը դարձել է իսրայելական «Carolina Lemke» նորաձևության տան ամառային ակնոցների դեմքը, որի բաժնետոմսերի մի մասը պատկանում է հրեա սուպերմոդել Բար Ռաֆայելիին ։
Արտաքին հղումներ
Կատեգորիա:Ամերիկացի մոդելներ
Վայոց ձորի մարզային գրադարան
Վայոց ձորի մարզային գրադարան, պետական ոչ առևտրային կազմակերպություն (ՊՈԱԿ), մշակութային, տեղեկատվական, կրթական գործունեություն իրականացնող կազմակերպություն` Վայոց ձոր մարզի Եղեգնաձոր քաղաքում ։ Հիմնադրվել է 1922 թվականին ։ Գտնվում է Եղեգնաձոր քաղաքի Մոմիկի փողոց, 1 հասցեում։ Հաստատությունը տեղակայված է Եղեգնաձորի մշակույթի կենտրոնի երկրորդ և երրորդ հարկերում։ Գործում է մշակույթի նախարարության ենթակայության ներքո։
Պատմություն
Վայոց ձորում առաջին գրադարանը գործել է Գլաձորի համալսարանում, որը ժամանակին համարվել է «Երկրորդ Աթենք պանծալի» ։ Անցյալում Վայոց ձորում եղած հատուկենտ գրադարաններ գործել են եկեղեցիներում և մատչելի են եղել միայն հոգևոր դասին։ Վայոց ձորի մարզային գրադարանի պատմության սկիզբ է համարվում 1922 թվականի հուլիսը, երբ Եղեգնաձորի շրջկենտրոնում բացվեց խրճիթ-ընթերցարան, որի տնօրեն դարձավ Մկրտիչ Սարգսի Հովհաննիսյանը։ 1925 թվականին խրճիթ-ընթերցարանի բազայի վրա հիմնվեց գրադարան, որի առաջին վարիչը դարձավ Արշակ Շուշանյանը։ 1936 թվականին վարիչ նշանակվեց Խորեն Նալբանդյանը, 1940 թվականին՝ Հեղինե Հովհաննեսի Ստեփանյանը, 1945 թվականին՝ Մաղո Եփրեմի Եփրեմյանը, նույն տարում՝ Սիրուշ Սմբատի Մանուկյանը, 1946 թվականին՝ Յուղիկ Սիմոնի Հովհաննիսյանը, 1947 թվականին ՝ Արգամ Ասատուրի Դովլաթյանը, 1954 թվականին՝ Մանվել Ղազարի Խաչատրյան, 1956 թվականին՝ Գեղամ Լիպարիտի Հարությունյանը, 1957 թվականին՝ Արաքսյա Համբարձումի Բադալյանը։ ՍՄԿԿ Կենտկոմի 1974 թվականի որոշման համաձայն շրջանային, մանկական և գյուղական գրադարանների բազայի հիման վրա 1977 թվականի հունվարից ստեղծվեց ԳԿՀ (Գրադարանների կենտրոնացված համակարգ), որի տնօրեն նշանակվեց Դոնարա Վաղարշակի Դավթյանը։ 1984 թվականին տնօրեն նշանակվեց Կորյուն Հայկի Սաֆարյանը։
1997 թվականին Կենտրոնական գրադարանը վերանվանվեց «Վայոց ձորի հանրապետական գրադարան»։ 2000 թվականին տնօրեն նշանակվեց Ռոզա Արտուշի Լևոնյանը։ ՀՀ կառավարության 06.06.02 թ. N 886-Ն որոշման համաձայն, 2003 թվականին «Վայոց ձորի հանրապետական գրադարանը» վերակազմավորվեց «Վայոց ձորի մարզային գրադարան» ՊՈԱԿ-ի։
Գրադարանը առանց սահմանափակումների ձևավորում և օգտվողներին է տրամադրում ազգային, արտասահմանյան տպագիր արտադրանքի հավաքածուն, իրականացնում է գրադարանային տեղեկատվական-մատենագիտական աշխատանք, գրադարանից օգտվողներին տրամադրում անհրաժեշտ տեղեկատվություն, ընթերցողներին մատուցում գրադարանային տարբեր բնույթի ծառայություններ, իրականացնում է տպագիր արտադրանքի հավաքածուի համալրում` ձեռքբերումների, նվիրաբերումների, գնման, փոխանակումների միջոցով։
Գրքերի ֆոնդ
Մինչև 1946 թվականը գրադարանային ֆոնդը կազմել է 1700 միավոր։ 1946-47 թվականներին այն կազմել է 2230 միավոր։ 1947-54 թվականներին գրադարանային ֆոնդը կազմել է 8980 միավոր, 1947-76 թվականներին՝ 32000 միավոր, 1997 թվականին՝ 56016 միավոր, 2003 թվականին՝ 55595 միավոր։ 2018 թվականի հուվարի 1-ի դրությամբ, գրադարանն ուներ 65814 պահպանության միավորից բաղկացած հավաքածու, իսկ արդեն 2021 թվականի հունվարի 1-ի դրությոմբ 66563 միավոր գրքեր, պարբերական մամուլ, տեսալսողական նյութեր, էլեկտրոնային տեղեկատվության միջոցներ։ Գործունեության առարկան ազգային, արտասահմանյան տպագիր արտադրանքի հավաքածուի պահպանումն է, համալրումը, մշակումը, գրադարանային, տեղեկատվական, մատենագիտական սպասարկման կազմակերպումը, գրադարանների զարգացման գիտական և մեթոդական աջակցության ապահովումը։
Կառուցվածք
Կազմակերպության կառուցվածքը բաղկացած է ներքին կառուցվածքային ստորաբաժանումներից ՝ տնօրենություն, հաշվապահություն, համալրման, մշակման, գրադարանային գործի ավտոմատացման և առցանց աշխատանքների համակարգման բաժին, սպասարկման և գրադարանային հավաքածուի պահպանման բաժին, մանկական բաժին, տնտեսական բաժին։
Ծանոթագրություններ
Կատեգորիա:Հայաստանի գրադարաններ Կատեգորիա:1922 հիմնադրումներ Հայաստանում
Ցանկությունների իրականացում
«Ցանկությունների իրականացում» («Исполнение желаний»), 1957 թվականի խորհրդային նկարված մուլտֆիլմ ։ Նկարահանել են Վալենտինա և Զինաիդա Բրումբերգները՝ ըստ Էդուար Ռենե դե Լաբուլեի «Մարդախույս Զերբինոն» հեքիաթի։
Սյուժե
Փայտագործների մեջ Զերբինոն չուներ ո՛չ բարեկամներ, ո՛չ ընկերներ։ Նրան անվանում էին «Մարդախույս Զերբինո»։ Մի անգամ նա անտառում օձից փրկում է փերուն և որպես պարգև ստանում իր բոլոր ցանկությունները կատարվելու հնարավորություն։ Այժմ և՛ կացինն էր մտնում ծառի մեջ, ինչպես յուղի մեջ, և՛ փայտի կապուկն էր ինքն իրեն անտառից տուն հասնում։ Այնպես է ստացվում, որ Զերբինոն ցանկանում է՝ արքայադուստր Ալելին սիրահարվի իրեն ծիծաղեցնող երիտասարդին, և ինքն էլ նրան ծիծաղեցնում է։ Բազմաթիվ արկածներից հետո, որոնք նրանք ստիպված էին անցնել միասին, Մարդախույս Զերբինոն վերջապես պատասխանում է իրեն սիրահարված արքայադստեր զգացմունքներին։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1957 մուլտֆիլմեր Կատեգորիա:Խորհրդային մուլտֆիլմեր Կատեգորիա:Գրական հեքիաթների էկրանավորումներ Կատեգորիա:Վալենտինա և Զինաիդա Բրումբերգների մուլտֆիլմեր
Կաֆասե
Բնակչությունը՝ 3.516 մարդ (2008 թվականի տվյալներով)։ Բնակչության խտությունը՝ 391 մարդ/կմ²։ Տարածքը՝ 9 կմ²։ Փոստային ինդեքս՝ 10070։ Հեռախոսային կոդ՝ 0123։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Բեն Բրյուս
Բենջամին Պաուլ Բրյուս (Benjamin Paul Bruce, ), բրիտանացի երաժիշտ, երգիչ։ Asking Alexandria ռոք խմբի առաջնորդն ու վոկալիստն է, որը նա ստեղծել է 2006 թվականին՝ Դուբայում։ Ինչպես նաև համարվում է KBB լեյբլի մենեջերը, որը հիմնել է Asking Alexandria խմբի մենեջերի հետ։
Կենսագրություն
Երբ Բենը 17 տարեկան էր, Դուբայում հիմնեց Asking Alexandria–ի առաջին կազմը և առաջին ալբոմի թողարկելուց հետո խումբը լուծարվեց, քանի որ Բենը վերադարձավ Անգլիա։
Asking Alexandria
Անգլիա մեկնելուց հետո նա որոշել է կրկին հավաքել նույն անունով խումբ։ Բենը, համացանցի միջոցով, ծանոթացել է Դենի Ուորսնոպի հետ։ Ավելի ուշ նրանց միացել է Ջո Լանկաստերը և Ռայան Բինիսը, բայց նրանք շուտ են հեռացել խմբից։ 2009 թվականի սեպտեմբերի 15–ին թողարկվել է «Stand Up and Scream» անունով դեբյուտային ալբոմը՝ արդեն թարմացված հավաքակազմով։ Ալբոմը խմբին բերել է մեծ ճանաչում։ Երկրորդ ալբոմը՝ «Reckless & Relentless» վերնագրով, թողարկվել է 2011 թվականի ապրիլի 5–ին, այս անգամ արդեն լրացված հարդ ռոքի և հևի մետալի տարրերով։ Երրորդ ալբոմը՝ «From Death to Destiny», թողարկվել է 2013 թվականի օգոստոսի 6–ին։ Ալբոմը իրենից ներկայացնում է մետալկորի և հարդ ռոքի խառնուրդ։ Այդպիսի զուգակցումը ծնվել է ի շնորհիվ Aerosmith, Guns N' Roses, Slipknot, Van Halen խմբերի։ 2015 թվականի հունվարի 23–ին խմբից հեռացել է վոկալիստ Դենի Ուորսնոպը, որպեսզի ամբողջությամբ կենտրոնանա իր «We Are Harlot» հարդ ռոք նախագծի վրա։ 2015 թվականի մայիսի 27–ին Բենը հայտարարել է, որ նոր վոկալիստը լինելու է Դենիս Շարֆոստովը, ով Down & Dirty ռուս–ուկրաինական մետալկոր խմբի վոկալիստն էր, բացի դրանից նվագում էր Make Me Famous խմբում։ Այդ օրը առաջին անգամ Դենիսի մասնակցությամբ թողարկվել է նաև «I Won’t Give In» վերնագրով նոր երգ։ Բենը նաև հայտարարել է, որ չորրորդ ալբոմը թողարկվելու է ամռանը, և նա կատարելագործվելու է այնպիսի ժամանակակից մետալ խմբերի ազդեցությամբ, ինչպիսիք են՝ Սլպիկնոտ–ը, Avenged Sevenfold–ը,բայց անհայտ պատճառով չի թողարկվել։ Այնուամենայնիվ, «The Black» անունով նոր ալբոմը թողարկվել է 2016 թվականի մարտի 28–ին։
Կարինարո
Կարինարո (Carinaro), կոմունա Իտալիայի Կամպանիա մարզի Կազերտա գավառում։
Բեն Բրյուս
Մեներգչի կարիերա
2014 թվականի սկզբին Բենը հայտարարել է, որ պատրաստվում է 2015 թվականի թողարկել սոլո ալբոմ։ Ապրիլի 9–ին թողարկվել է Machine Florence and the Machine խմբի «Shake It Out» երգի քավըր տարբերակը։ «Artistdirect» ամսագրում, հարցազրույցի ժամանակ, Բենը ալբոմի մասին ասել է. «Այնտեղ ծանր ոչինչ չի լինելու։ Նա լինելու է դասական ռոքնռոլի և սոֆթ ռոք ոճի մեջ»։ Նա նաև նշել է, որ այդ ալբոմը կրել է Oasis–ի և Keane–ի ազդեցությունը։
Կարինարո
Բնակչությունը կազմում է 6729 մարդ։ Բնակչության խտություն կազմում է 1058 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81032, հեռախոսային կոդ՝ 081։
Կատեգորիա:Իտալիայի բնակավայրեր
Բեն Բրյուս
BB Clothing
2011 թվականին Բենը ստեղծել հագուստի իր անձնական «BB Clothing» բրենդը, որտեղ նա մերչ է թողարկել Asking Alexandria–ի համար։ Հետո 2013 թվականի հուլիսի 27–ին սառեցրել է ֆիրման, և նշել, որ նոր հավաքածուն դուրս է գալու մյուս տարի։
American Satan
2017 թվականի հոկտեմբերի 13–ին «Ամերիկյան Սատանա» անունով ֆիլմ է թողարկել ամերկյան Sumerian Records ձայնագրման լեյբլում, որտեղ խաղացել է Բենը՝ որպես երկրորդ պլանի դերասան։
Անձնական կյանք
2013 թվականի մայիսի 24–ին Բենն ամուսնացել է Սամանտա Կասսարոյի հետ։ 2015 թվականի նոյեմբերին նրանք բաժանվել են։ Ինչպես ասել է երաժիշտը, մարդիկ փոխվում են, կյանքի ոճը ազդում է հարաբերությունների վրա, ավելացնելով, որ ամուսնալուծությունից հետո նրանք մնացել են լավ ընկերներ։
2015 թվականից հարաբերություններ է սկսել Սիարա Բյորջեստի հետ։
Ծանոթագրություններ
Կատեգորիա:Բրիտանացի երգիչներ Կատեգորիա:Բրիտանացի երաժիշտներ
Կապուա
Կապուա (Capua), քաղաք Իտալիայի Կամպանիա մարզի Կազերտա գավառում։ Գտնվում է Հռոմից մոտավորապես 170, Նեապոլից՝ 30, գավառի վարչական կենտրոնից՝ Կազերտա քաղաքից՝ 11 կիլոմետր հեռավորության վրա ։ Քաղաքի հիմնադիրն ու անվանադիրը համարվում է դարդանյան հերոս Կապիսը (Κάπυς)՝ առասպելական Էնեասի պապը ։ Մեր թվականությունից առաջ 73 թվականին հենց այստեղ է բռնկվել ստրուկների նշանավոր ապստամբությունը Սպարտակի գլխավորությամբ։
Բնակչության թվաքանակը, 2014 թ. տվյալներով, եղել է 18.948 : Քաղաքի հովանավորը սբ. Ագաֆյան է (հայտնի է նաև Ագաթա Սիցիլիացի անվամբ), որին նվիրված փառատոն-տոնախմբությունն անց է կացվում յուրաքանչյուր տարվա փետրվարի 5-ին։
Ժողովրդագրություն
Քաղաքի բնակչության թվաքանակի փոփոխությունները 1861-2001 թթ.
Ծանոթագրություններ
Կատեգորիա:Իտալիայի բնակավայրեր Կատեգորիա:Բյուզանդիայի քաղաքներ
Պուավր
Պուավր (Poivres), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 168 մարդ, բնակչության խտությունը` 3.95 մարդ/կմ²։ Բնակավայրը զբաղեցնում է 42.51 կմ² տարածք։
Աշխարհագրություն
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 32 կմ հարավ, Տրուա քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 101 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 31։ Ակտիվության ցուցանիշը կազմում է 69,3 %։ 70 աշխատունակ մարդկանցից աշխատել է 62 անձ (38 տղամարդ և 24 կին)։ Գործազուրկ են եղել 8 անձ (5 տղամարդ և 3 կին)։ 31 անաշխատունակներից 1-ը եղել են աշակերտներ կամ ուսանողներ, 12-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պատանջալի
Պատանջալի (նեպալերեն पतञ्जलिः, մ․ թ․ ա․ 2-րդ դարում կամ մ․ թ․ 2-րդ դարում), հին հնդկական փիլիսոփա և բանասեր։ Պատանջալի-ի «Մահաբհաշյա»-յի (լեզվաբանական մեկնաբանություններ), «Նատասուտրա»-յի (դերասանների համար ձեռնարկի) և բժշկական ու փիլիսոփայական երկերի հեղինակ է։ Պատանջալիին է պատկանում յոգայի վերաբերյալ առաջին համակարգված երկը՝ «Յոգա սուտրա»-ն (योगसूत्राणि), որի շնորհիվ յոգան դարձել է սանքհյայից առանձնացած փիլիսոփայական ուղղություն։ Պատանջալին աստվածացվել է և պատկերվել պաշտամունքային շինություններում ու առարկաներում (Անանտա-շեսա)։ Ենթադրվում է, որ գոյություն է ունեցել երկու Պատանջալի, որոնց ուսմունքները վերագրվել են մեկ անձի։
Յոգա սուտրա
Յոգա սուտրան յոգայի փիլիսոփայական և գործնական հիմքն է կազմում։ Յոգայի ողջ փիլիսոփայությունը առավելապես հիմնվում է հենց Յոգա սուտրայի վրա։ Ինչպես հնագույն ժամանակների, այնպես և ներկայիս ճանաչված յոգերի մեծ մասը իրենց մեկնաբանություններում յոգա սուտրաների վրա են հենվում, որպեսզի իրենց խոսքերի իմաստը լիարժեք փոխանցեն աշակերտներին։ Եվ քանի որ Պաեանջալին յոգայի հովանավորն է համարվում, հետևաբար շատ դպրոցներում ընդունված է գործունեությունը սկսել Պատանջալիին ուղղված աղոթքից (पतञ्जलिप्रार्थनम्)։
Յոգայի միջոցով գիտակցության անմաքրությունը վերացնելուց առաջ, խոսքերը՝ քերականությամբ և մարմինը՝ բժշկությամբ։ Նրա առաջ, իմաստուններից իմաստուն Պատանջալիի, ես ափերիս հարգալից ողջույնի ձև եմ տալիս։ Խեցիները, սկավառակը և սուրը բռնած հազարագլուխ սպիտակ մարդկային իրանից առավել գերադասում եմ Պատանջալիին:
Արտաքին հղումներ
Мантра приветствия Патанджали
Կատեգորիա:Հնդիկ լեզվաբաններ Կատեգորիա:Բժիշկներ ըստ ազգության Կատեգորիա:Աստվածներ ըստ երկրի Կատեգորիա:Հնդիկ փիլիսոփաներ Կատեգորիա:Հնդիկ գրողներ Կատեգորիա:Բանասերներ
Աննա դե Արմաս
Աննա Սելիա դե Արմաս Կասո (Ana Celia de Armas Caso, ), իսպանա-կուբայական դերասանուհի։ Նախկինում ապրել է Իսպանիայում, Մադրիդում, բայց ներկայումս բնակվում է Լոս Անջելեսում։
Կենսագրություն
Մեկնելով Մադրիդ, անցնում է տարբեր քասթինգներ և մի շաբաթից հետո ստանում է իր դերը «Սև ավազան» սերիալում։
2010 թվականին սկսել է նկարահանվել «Հռոմեական Իսպանիայում», որտեղ նա խաղացել է ստրուկ Ներեի դերը։ Սերիալը սկսվել է հաղորդվել նույն թվականի հոկտեմբերի 25-ին Antena 3-ում։ Սերիալը սկսվել է նույն թվականի հոկտեմբերի 25-ին։ 2011 թվականին Աննան լքել է սերիալը, որպեսի կենտրոնանա ապագա կարիերայի վրա։ Այսպիսով, դերասանուհին խաղացել է ընդամենը 16 դրվագ և երկու եթերաշրջան։
Այս պահին որոշել է կենտրոնանալ կարիերայի վրա Հոլիվուդում, նրա առաջին ամերիկյան ֆիլմը՝ «Քարե բռունցքները», որտեղ նաև նկարահանվել է Ռոբերտ դե Նիրոն, դուրս է եկել 2015 թվականին։
2017 թվականի հոկտեմբերի 6-ին դուրս է եկել ռեժիսոր Դենի Վիլնյովի և պրոդյուսեր Ռիդլի Սքոթի «Շեղբի վրայով վազողը - 2049» մասշտաբային ֆանտաստիկ թրիլերը, որտեղ Ռայան Գոսլինգի հետ միասին Աննան խաղացել է Ջոյի դերը։ Ֆիլմում նրա խաղացած դերը ստացել է բարձր գնահատականներ և ճանաչվել է, որպես առաջադեմ դեր  ։
Անձնական կյանք
2011 թվականից մինչև 2013 թվականը ամուսնացած էր դերասան Մարկ Քլոտետի հետ ։
Ծանոթագրություններ
Կատեգորիա:Կուբացի դերասաններ
Վիպրեյկա (Լուժայի վտակ)
Վիպրեյկա (Выпрейка), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Լուժա գետի աջ ափին 73 կմ հեռավորության վրա։ Գետի երկարությունը 16 կմ է, ավազանի տարածքը 160 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Էլլիսոն Անդերս
Էլլիսոն Անդերս (Allison Anders, )՝ կինոյի և հեռուստատեսության ամերիկացի ռեժիսոր, սցենարիստ։
Կենսագրություն
Երեխա տարիքում Անդերսը վերապրել է բազմաթիվ խնդիրներ ու դժվարություններ, որը հետագայում զգալիորեն ազդել է իր աշխատանքի վրա։ Հայրը լքել է ընտանիքը՝ մորն և չորս քույրերին թողնելով մենակ։ Տասներկու տարեկանում Էլլիսոնը դաժանորեն բռնաբարվել է։ Հետագայում 2001 թվականին նկարահանել է «Արևի այն կողմում» ֆիլմը, որի նկարահանումների մի մասը տեղի էր ունենում տանը, որտեղ դա տեղի է ունեցել։ Ֆիլմն առաջադրվել է «Էմմի» մրցանակի։
15 տարեկան հասակում Անդերսն ընտանիքի հետ տեղափոխվել է Լոս Անջելես։ Անդերսն ունեցել է հոգեկան խնդիրներ, և նրան տեղափոխել են հիվանդանոց, վերադառնալով նրան տեղափոխել են մանկատուն, որտեղից նա փախչել է և ինքնարգելակով ճանապարհորդել ամբողջ երկրում։ 17 տարեկանում Անդերսը Լոս Անջելեսում ավարտել է միջնակարգ դպրոցը և տեղափոխվել է Կենտուկի մի մարդու հետ, ով իր առաջին երեխայի հայրն էր։
18 տարեկանում Էլլիսոնը տեղափոխվել է Մեծ Բրիտանիա, իսկ այնտեղից վերադարձել է միայնակ մոր կարգավիճակում։ Հաստատվել է Կալիֆորնիայում, սկսել է աշխատել մատուցողուհի, ընդունվել է Կալիֆոռնիայի համալսարանի թատրոնի, կինոյի և հեռուստատեսության դպրոց Լոս Անջելեսում, որտեղ «Կորուսյալ խճուղի» սցենարի համար արժանացել է 20 հազար ԱՄՆ դոլարի։ Լինելով ուսանող՝ նա հիացած աշխատել է Վիմ Վենդերսի հետ և բազմաթիվ նամակների ու խնդրանքներից հետո նրան տեղափոխել վերցրել են որպես «Փարիզ, Տեխաս» ֆիլմի ռեժիսորի օգնական։ Նրա առաջին ֆիլմերից մեկը՝ «Բենզին, սնունդ, բնակարան», արժանացել է մի շարք անվանակարգերի և ակնհայտ ցույց է տվել Էլլիսոնի կինոնկարի և իրականության ներկայացման սեփական տեսակետի առկայությունը։
Մրցանակներ
Անվանակարգ՝ Ոսկե Արջ («Բենզին, սնունդ, բնակարան»)
Արտաքին հղումներ
Էլլիսոն Անդերս Internet Movie Database-ում
Կաշինետե դ'Իվրեա
Բնակչությունը՝ 1.448 մարդ (2008 թվականի տվյալներով)։ Բնակչության խտությունը՝ 724 մարդ/կմ²։ Տարածքը՝ 2 կմ²։ Փոստային ինդեքս՝ 10010։ Հեռախոսային կոդ՝ 0125։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Հունգարիան և եվրոն
Հունգարիան և եվրոն, Հունգարիայի կառավարությունը 2003 թվականից նախատեսում էր հունգարական ֆորինտը փոխարինել եվրոյով, 2014 թվականի դրությամբ չկար որևէ նպատակային որոշում, որ ֆորինտը դարձել է եվրոպական փոխարժեքի մեխանիզմի (ERM II) մաս։  2008 թվականին անցկացված տնտեսական ուսումնասիրության արդյունքում պարզվում է, որ եվրոյի ընդունումը Հունգարիայում ավելացնելու է արտաքին ներդրումները 30%-ով չնայած Հունգարիայի ազգային բանկի (MNB) ներկայիս ղեկավարը և Ազգային էկոնոմիկայի նախկին նախարար Գիորգի Մաթոլքսին ասում էին, որ նրանք չեն ցանկանում հրաժարվել երկրի անկախությունից ։
Սոցիալիստական կառավարման շրջան (2002-2010 թվականներ)
Հունգարիան ի սկզբանե ծրագրել էր եվրոն որպես իր պաշտոնական արժույթ ընդունել 2007 կամ 2008 թվականներին ։ Հետագայում 2010 թվականի հունվարի 1-ը դառնում է նպատակային ամսաթիվ, բայց այդ ամսաթիվը չեղյալ է հայտարարվում բյուջեի չափազանց մեծ դեֆիցիտի, գնաճի և պետական ​​պարտքի պատճառով։ Տարիներ շարունակ Հունգարիան չէր կարող բավարարել Մաաստրիխտի որևէ չափանիշ :2006 թվականի ընտրություններից հետո վարչապետ Ֆերենց Գյուրշիննին կիրառում է միջոցներ, որոնք 2006 թվականի վերջին առաջ են բերում բողոքի ցույցեր, իսկ 2007 և 2008 թվականներին տանում են  տնտեսական դանդաղեցման։
2008 թվականի հուլիսի 8-ին, ֆինանսների այն ժամանակվա նախարար Յանոս Վերեսը հայտարարում է եվրոյի ընդունման ծրագրի առաջին նախագծի մասին։ Նա պնդում էր, որ Հունգարիան կարող է միանալ ERM II-ին 2010 կամ 2011 թվականներին, ուստի 2013 թվականին կարող է որդեգրել եվրոն, բայց նաև ավելի հնարավոր է, որ դա արվի 2014 թվականին կամ ավելի ուշ՝ կախված եվրագոտու ճգնաժամային զարգացումներից։ 2008 թվականի հուլիսի 8-ին այն ժամանակվա ֆինանսների նախարարը` Յանոս Վերեսը, հայտարարում է եվրոյի որդեգրման ծրագրի առաջին նախագծի մասին։ 2008 թվականի համաշխարհային ֆինանսական ճգնաժամից հետո այն որդեգրելու հավանականությունն ավելի մեծ է երևում ։ Հունգարիան օգնություն է ստացել Արժույթի միջազգային հիմնադրամի, Եվրամիության և Համաշխարհային բանկի կողմից ։ 2008 թվականի հոկտեմբերին Հունգարիայի խոշորագույն բանկի ղեկավարը կոչ է անում հայտ ներկայացնել եվրագոտուն միանալու համար ։
Ֆերենց Գյուրշիննին դուրս է գալիս քաղաքական կապիտալի շրջանակներից 2009 թվականի մարտին անհրաժեշտ միջոցառումներ ընդունելու համար։ Փոխարժեքը մարտի 6-ին հասնում է 317 ֆորինտի` մեկ եվրոյի։ Մարտի 21 թվականին Գյուրշիննին նախաձեռնում է կառուցողական միջնորդություն։ Սոցիալիստական և լիբերալ կուսակցությունները ապրիլի 14-ից ընդունում են  նրան որպես նոր վարչապետ։ Հունգարիայում առաջ են ձեռնարկվում են նոր խստության միջոցներ։ Այսպիսով, նրանք կարողանում են պահպանել դեֆիցիտը 2009 թվականի  4%–ից ցածր, իսկ 2010 թվականի բյուջեի հաշվարկները ենթադրում են 3,8%։ Գնաճի հետևանքով գնաճը կազմում է մոտ 3%, բայց  ԱԱՀ աճի պատճառով տարվա երկրորդ կեսին այն միջինում կազմում է 5%։ ԱՄՀ վարկի պատճառով պետական պարտքը հասնում է գրեթե 80%-ի։ Կենտրոնական բանկի տոկոսադրույքը 2009 թվականի 10,5%-ից իջնում է 6.25% -ի։ Բաջայայի կառավարությունը չէր կարող Հունգարիային տանել ERM-II, և նա հայտարարում է, որ  դրա վերաբերյալ ծրագիր չունի։
Հանրային կարծիք
Հանրային աջակցությունը Հունգարիայում եվրոյի համար
Պահպանողական կառավարությունը 2010 թվականից
Այնուամենայնիվ, 2011 թվականին վարչապետ Վիկտոր Օրբինը պարզաբանում է, որ չի ակնկալում, որ եվրոն կընդունվի Հունգարիայում մինչև 2020 թվականը։ Ավելի ուշ Մալթոսին ևս հաստատում է այս հայտարարությունը։ Օրբինը հայտարարում է, որ երկիրը դեռ պատրաստ չէ արժույթն ընդունելուն, և նրանք չեն քննարկում այդ հնարավորությունը, քանի դեռ պետական պարտքը չի հասել 50 %-ի։
Երբ եվրոգոտու երկրները ընդունեցին Եվրո-Պլյուս պակտը, 2011 թվականի մարտի 25-ին, Հունգարիան որոշեց գնալ դեպի Միացյալ թագավորություն, Շվեդիա և Չեխիա և չմիանալ այդ պայմանագրին։ Մալթոսին ասաց, որ իրենք կարող են համաձայնել դրա բովանդակության մեծ մասի հետ, բայց չեն ցանկանում հրաժարվել երկրի անկախությունից ։ Քանի որ Եվրո-Պլյուս պակտը չի պարունակում որևէ իրավական պարտավորություն, այլ պարտավորությունները վերաբերում են միայն աշխատատեղերին, մրցունակությանը, հակաբյուջետային պատասխանատվությանը և ֆինանսական կայունության բարելավմանը կամավոր գործիքների տարբեր փաթեթներ օգտագործելու համար։
Ծանոթագրություններ
Կատեգորիա:Դրամական միավորներ
Վարդ Արսլան
Վարդ Երվանդի Արսլան (Arslan Edoardo ), իտալացի արվեստաբան, պատմաբան, գրականագետ, բժիշկ, ծագումով հայ։
Երվանդ Արսլանի որդին։
Կենսագրություն
Սովորել է Պադուայի համալսարանում։ Արվեստի պատմություն է դասավանդել Բոլոնիայի և Պադուայի համալսարաններում։ Եղել է Բոլցանոյի թանգարանի տնօրեն, Կալյարիի (1939-1942 թվականներին) և Պավիայի (1942 թվականից) համալսարանների միջնադարյան և արդի արվեստների պատմության ամբիոնի վարիչ։ Արսլանի աշխատությունները վերաբերում են նկարիչներ Բասսանոյին, Ս․ Ռիչչիին, Ֆ․ Գուարդիին, VI դար-XI դարերի արվեստի պատմությանը, Պավիայի «Չերտոզա» թանգարանի քանդակների ուսումնասիրությանը։ 1954 թվականին Վարդ Արսլանը հրապարակված «ճարտարապետությունը 568-ից 1000-ը» աշխատությունում, օգտվելով պատմական աղբյուրներից, ապացուցել է Կոստանդնուպոլիսի կայսերական պալատի Նեա եկեղեցու (IX դարի) երբեմնի գոյությունը, ցույց է տվել նրա և բյուզանդական գմբեթավոր քառաբսիդ–քառամույթ եկեղեցիների տիպաբանական կապը Բագարանի (VII դարի) կաթողիկեի հետ։ Արսլանը հաստատել է, որ վերջինս, որպես նախատիպ, Բյուզանդիայի միջոցով (Աթոսի «Մեծ Լավրա») փոխանցվել է Եվրոպայի մի շարք երկրներ։
Ծանոթագրություններ
Կատեգորիա:Իտալացի արվեստաբաններ Կատեգորիա:Իտալացի պատմաբաններ Կատեգորիա:Իտալացի գրականագետներ Կատեգորիա:Իտալացի բժիշկներ
Իքս մարդիկ. Սկիզբ. Կուղխ
'''Իքս մարդիկ. Սկիզբ. Կուղխ''' (X-Men Origins: Wolverine), ռեժիսոր Գեյվին Հուդի գեղարվեստական ֆիլմ, սուպերհերոսական մարտաֆիլմ՝ նկարահանված Marvel Comics-ի Կուղխ սուպերհերոս-մուտանտի մոտիվներով։ Գլխավոր դերում է Հյու Ջեքմանը։ Ֆիլմի շնորհանդեսը տեղի է ունեցել 2009 թվականի ապրիլի 29-ին (Ռուսաստանում՝ ապրիլի 30-ին)։
Սյուժե
1845 թվական, Կանադա, հյուսիսարևմտյան տարածքներ։ Փոքրիկ տղա Ջեյմս Հոուլեթը իր մեջ բացահայտում է արտասովոր ունակություններ։ Իր հորն սպանելուց հետո, որը կատարել էր աֆեկտի վիճակում, նա իր խորթ եղբայր Վիկտոր Կրիդի հետ միասին, ինչպես նաև գերբնական ունակություններով օշտված՝ փախչում է տնից։
Հետագայում Ջեյմսը և Վիկտորը, արդեն չափահաս, անցնում են 19-20-րդ դարերի շատ պատերազմների թոհ ու բոհի միջով՝ միշտ իրար մոտ գտնվելով և միմյանց պաշտպանելով։ Սակայն, մի անգամ Վիետնամի պատերազմական գործողությունն ավարտվում է սպայի սպանությամբ, և եղբայրներին դատապարտում են գնդակահարությամբ։ Վճիռը ի կատար էր ածվում, սակայն, ի շնորհիվ վերականգնման գործվածքի արագության մեծացմանը, երկուսն էլ փախչում են։
Մի անգամ բանտարկյալներին այցելում է գնդապետ Ուիլյամ Սթրայքերը և առաջարկում է միանալ իր թիմին։ Նա հավաքում է տաղանդավոր մուտանտների (որոնց թվում են Քրիս Բրեդլին, Գործակալ Զերոն, Ֆրեդ Դյուքսը, Ջոն Ռեյթը, Ուեյդ Ուիլսոնը), ովքեր Նիգերիայում փնտրում էին երկնաքարի խորհրդավոր մասունքներ։ Եղբայրները, ովքեր կորցնելու ոչինչ չունեին, համաձայնվում են։ Գործողությունները հետևում են մեկը մյուսին։ Բռնությունը, որով պետք է հայթայթել անհրաժեշտ մասունքները, հակասում էին Ջեյմսի համոզմունքներին և նա հեռանում է։
Անցնում է 6 տարի։ Իքս-թիմի անդամները խորհրդավոր կերպով սկսում են մահանալ։ Սթրայքերը օգնությամբ դիմում է Ջեյմսին, սակայն վերջինս այլևս չէր ուզում ոչ ոքու սպանել։ Մի քանի օր հետո մահանում է Ջեյմսի սիրուհին՝ Կայլան։ Ջեյմսը գտնում է Վիկտորին, նրա հետ մարտի է բռնվում, սակայն պարտվում է։ Սթրայքերը Ջեյմսին զենք է առաջարկում, որը կօգնի վրեժ լուծել սիրեցյալի մահվան համար։ Սակայն, իրականում Սթրայքերն այլ նպատակներ ունի. նա ցանկանում է ստեղծել «Իքս զենք»-ը (հռոմեական X թվից)։ Երկնաքարի մասունքներից ստացված ալմաստ անվանմամբ համաձուլվածքը, որը փնտրում էին Սթրայքերի թիմի անդամները, ներմուծվեց Ջեյմսի կմախքի մեջ՝ նրան դարձնելով անխոցելի։ Լսելով, որ ցանկանում են իր հիշողությունը ջնջել, Ջեյմսը փախչում է լաբորատորիայից։ Սթրայքերը հրամայում է սպանել նրան։
Լոգանը թաքնվում է տարեց ֆերմերների ընտանիքում, ովքեր նրան մոտոցիկլետ են տալիս։ Ջեյմսի կողմից ուղարկված գործակալ Զերոն դիպուկահար հրացանով սպանում է ֆերմերներին։ Հետապդնումից հետո Զերոն զոհվում է պայթած ուղղաթիռում։
Կուղխը, ում արդեն գիտեն որպես Լոգան, սկսում է փնտրել Վիկտորին։ Ֆրեդ Դյուքսից նա իմանում է, որ իր եղբայրն ու Սթրայքերն աշխատում են միասին և մուտանտներին տեղափոխում են «Կղզի» անվամբ ինչ որ մի տեղ՝ փորձարկումներ կատարելու համար։ Լոգանը հնարավորություններ է փնտրում այնտեղ հայտնվելու համար։ Նա գիտի, որ մուտանտներից մեկը՝ Ռեմի Լեբոն՝ Գամբիտ մականվամբ, կարողացել է փախչել այդտեղից։ Կուղխը, ուժ գործադրելով, Գամբիտին ստիպում է իրեն այդ կղզի տանել։
Կղզի ընկնելով՝ Լոգանն իմանում է, որ իր սիրուհին ևս մուտանտ է, ում յուրօրինակ տաղանդը հպվելով ներշնչելն է (հիպնոս)։ Պարզվում է, որ նա չի մահացել. նրա մահն ընդամենը եղել է բեմականացում նրա համար, որ Լոգանը համաձայնվի ալմաստի ներարկմանը։ Լոգանը և Վիկտորը կրկին մարտի են բռնվում, սակայն այս անգամ Լոգանն ուժեղ էր։ Կայլի խնդրանքով Լոգանն ազատում է նրա քրոջը, ինչպես նաև բոլոր բանտարկված մուտանտներին։ Նրանք բոլորով գնում են դեպի ելքը։ Նրանց ճանապարհին կանգնում է փոփոխված Ուեյդ Ուիլսոնը, գնդապետ Սթրայքերի երեխան, ով իր մեջ յուրացրել էր 11 մուտանտների ուժերը և անվանվում էր «Զենք-11»։ Լոգանն ընդունում է մարտահրավերը, որն արդեն շարունակվում է աղաջրի թանձրանոցի գագաթին։ Կուղխին օգնության է գալիս իր եղբայրը՝ Վիկտորը։ Նրանք միասին հաղթում են Դեդփուլին, սակայն նրանց միջև թշնամանքը չի ավարտվում։
Գնդապետ Սթրայքերը փորձում է ջնջել Կուղխի հիշողությունը ալմաստե փամփուշտի միջոցով՝ կրակելով նրա գլխին։ Լոգանը կորցնում է գիտակցությունը։ Հետո Սթրայքերը մոտենում է վիրավոր ընկած Կայլային, նշան է բռնում, սակայն աղջիկը հասցնում է բռնել նրանից և օգտագործում է իր ունակությունները։ Որոշելով Սթրայքերին բաց չթողնել մինչև մահը, Կայլան գնդապետին ուղարկում է այնտեղ, որտեղ նայում են աչքերը. «Գնա, մինչև չմաքրես ոտքերդ ու արյունդ»։
Ազատված մուտանտները շարժվում են դեպի համալիրի ելքը։ Հետևելով Սքոթ Սամերսոմին՝ նրանք գտնում են ելքը, որտեղ նրանց դիմավորում է պրոֆեսոր Չարլզ Քսավյերը՝ տաղանդավոր դեռահասների համար դպրոց հիմնողը։
Լոգանն ուշքի է գալիս և պարզում, որ ոչինչ չի հիշում։ Շուտով նա հեռանում է Կղզուց։
Եզրափակիչ տեսարանում ուժասպառ Սթրայքերը գնում է ճանապարհով։ Հետևից մոտենում է մի մեքենա, նրան կանգնեցնում են, որպեսզի հարցնեն գեներալ Մանսոնի մահվան պատճառը։ Տիտրերին հաջորդող տեսարանում Լոգանը նստած է ճապոնական բարում և խմում է։ Աղջիկ-բարմենը նրան ճապոներեն հարցնում է, թե ինչի մասին է նա ուզում խմելով մոռանալ։ Լոգանը նրան անգլերեն պատասխանում է, որ խմում է ոչ թե նրա համար, որ մոռանա, այլ նրա համար, որ հիշի։ Տիտրերից հետո մեկ այլ տեսարանում էլեկտրակայանի քանդված մասերի միջից ուշքի է գալիս անդամատված Դեդփուլը։
Սիկվել
2013 թվականին տեղի ունեցավ Կուղխի մասին պատմող երկրորդ ֆիլմի շնորհանդեսը։ Այնտեղ իրադարձությունները զարգանում են Իքս Մարդկանց մասին պատմող բնօրինակ եռագրության 3-րդ մասից հետո։
Արտաքին հղումներ
Կատեգորիա:2009 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Իքս մարդկանց մասին Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Վանկուվերում նկարահանված ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Նորզելանդական ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան գիտաֆանտաստիկ ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ֆիլմեր սուպերհերոսների մասին Կատեգորիա:Ամերիկյան արկածային ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ավստրալիական մարտաֆիլմեր
Սան Բենտու դու Սուլի գավառ
Սան Բենտու դու Սուլի (Microrregião de São Bento do Sul), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 133 933 մարդ 2005 թվականի տվյալով։ Զբաղեցված տարածքը 1900,115 կմ²։ Բնակչության խտությունը 70,5  մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Մարտին Հարնիկ
Մարտին Հարնիկ (Martin Harnik, ), Գերմանիայում ծնված ավստրիացի ֆուտբոլիստ, ով հանդես է գալիս գերմանական Շտուտգարտում և Ավստրիայի ֆուտբոլի ազգային հավաքականիում ։
Ընտանիք
Էրիխ Հարնիկը՝ Մարտինի հայրը, ծնունդով եղել է Ավստրիայի Շտիրիա շրջանից, իսկ մայրը՝ Սյուզան Հարնիկը, եղել է Համբուրգից ։ Մարտին Հարնիկը ծնվել է Համբուրգում 1987 թվականին։ Եղել է ընտանիքի երեք զավակներից ամենաերիտասարդը։
Կարիերայի սկիզբ
Հարնիկը սկսել է իր ֆուտբոլային կարիերան 1992 թվականին՝ «Ֆերլ» ֆուտբոլային ակումբում։ 2006 թվականի սկզբին նա տեղափոխվել է գերմանական ռեգիոնլիգայում հանդես եկող «Վերդերի Բրեմեն»։
Չեմպիոնների Լիգայի որակավորման փուլում 2007 թվականի օգոստոսի 15-ին 20-ամյա ֆուտբոլիստը կատարեց իր նորամուտը միջազգային ֆուտբոլ և առաջին խաղը անցկացրեց խորվաթական «Դինամո Զագրեբի» դեմ։
2009 թվականի օգոստոսի 24-ին լուրեր տարածվեցին, որ Հարնիկը կարող է ազատ գործակալի կարգավիճակով լքել Վերդենի Բրեմենը ։ Վեց օր հետո նա վարձավճարով տեղափոխվեց Դյուսելդորֆի Ֆորտունա։
Մեկ մրցաշրջանում նա ճանաչվեց Երկրորդ Բունդեսլիգայի լավագույն ռմբարկու (2010 թվականի դրությամբ հեղինակել էր 12 գնդակ)։
2010 թվականի ապրիլի 26-ին Հարնիկը հայտարարել է, որ պատրաստվում է լքել Դյուսելդորֆը ։
Շտուտգարտ
2010 թվականի հուլիսին նա տեղափոխվել է գերմանական Շտուտգարտ ։ Երկրորդ մրցաշրջանի առաջին խաղում Հարնիկը հեղինակել է Շտուտգարտի 3 հաղթական գնդակներից երկրորդը՝ Շալկեի դեմ խաղում ։ 2011 թվականի սեպտեմբերի 16-ին Ֆրայբուրգի դեմ հանդիպման ընթացքում դառնում է դուբլի հեղինակ
Բունդեսլիգայի 2011/12 մրցաշրջանում, Հարնիկը դառնում է Շտուտգարտի լավագույն ռմբարկուն՝ 17 գոլերով։ 2012 թվականի հունվարի 6-ին նա երկարաձգել է պայմանագիրը Շտուտգարտի հետ մինչև 2016 թվականը   ։
Միջազգային կարիերա
Հարնիկը իրավունք է ստացել հանդես գալ Գերմանիայի հավաքականի կազմում, սակայն նախընտրել է խաղալ Ավստրիայում, չնայած նրան, որ նա երբեք չի ապրել այդտեղ։
Ավստրիայի ֆուտբոլի ազգային հավաքականում նրա դեբյուտը գրանցվել է Չեխիայի դեմ խաղում (օգոստոսի 22, 2007 թվական) (1-1)։ 78-րդ րոպեին հավասարեցրել է հաշիվը և Չեխիայի հավաքականին զրկել հաղթանակից։
Ավստրիայի հավաքականի կազմում 2008 թվականին մասնակցել է Ֆուտբոլի Եվրոպայի առաջնության խմբային փուլի բոլոր երեք հանդիպումներին, սակայն Ավստրիան դուրս է մնացել մրցաշարից
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ավստրիացի ֆուտբոլիստներ Կատեգորիա:Ֆուտբոլի հարձակվողներ
Ազատ օրերի թատրոն
Պատմություն
Թատրոնի շենքը կառուցվել է 1912-1914 թվականներին, Հիփոլիթ Քորվին-Միլևսկիի (Hipolit Korwin-Milewski) նախաձեռնությամբ, իսկ կառուցման ծախսը լեհական համայնքի հավաքած գումարներն են։
Ազատ օրերում գործող Լեհական թատրոնը համարվում է Վիլնյուսի մշակութային կարևորագույն հաստատություններից մեկը։ Բացի թատերական ներկայացումներից և համերգներից, այստեղ անցկացվել են հասարակական-քաղաքական բնույթի միջոցառումներ։ Մասնավորապես, այստեղ տեղի է ունեցել 1917 թվականի սեպտեմբերի 18-22-ը կոնֆերանսը, որը ղեկավարում էր Յոնաս Բասանավիչյուսան և որին մասնակցում էին 214 պատվիրակներ, որոնք ընտրվել էին Լիտվայի խորհուրդի կողմից։
1922 թվականի փետրվարին, Ազատ օրերի թատրոնում բացվում է Վիլնյուսյան սեյմ, որը որոնումներ էր կայացնում Վիլնյուսի և Լեհաստանի միացման մասին։
Գիշերը Լիսաբոնում
«Գիշերը Լիսաբոնում», (Die Nacht von Lissabon), Էրիխ Մարիա Ռեմարկի վեպը, հրատարակվել է 1962 թվականին։ Այն պատմում է գերմանացի երկու փախստականի մասին, գործողությունները տեղի են ունենում Երկրորդ համաշխարհային պատերազմի առաջին ամիսներին։ Փախստականներից մեկը մի գիշերվա ընթացքում պատմում է իր կյանքի մասին Լիսաբոնում, 1942 թվականին։ Պատմությունը, որը նա ներկայացնում է, հիմնականում սիրային է, որը նաև պարունակում է ձերբակալությունների, խավարումների և ձախողումների տեսարաններ։ Վեպը իրատեսական է։ Ինքը՝ Ռեմարկը, նույնպես գերմանացի փախստական էր, չնայած վեպը գեղարվեստական է և միայն հեռավոր կապ ունի Ռեմարկի ընկերոջ՝ Հանս Հեյբի փորձի վրա։ Վեպը նաև պատմում է պատերազմի վաղ օրերին Եվրոպայում փախստականների կյանքի մասին։ Վեպը Ռեմարկի վերջին ավարտուն աշխատանքն է ։
Սյուժե
Վեպում ներկայացված են Երկրորդ համաշխարհային պատերազմի վաղ ամիսները։ Ժոզեֆ Շվարցը փախստական է, ով մեկ այլ փախստականի առաջարկում է լքել Լիսաբոնը` առաջարկելով նրան իր վիզան և տոմսերը դեպի Ամերիկա։ Նա անում է այս քայլը ի պատասխան նրան, որ նա մեկ գիշեր համաձայնել էր նստել Շվարցի կողքին և լսել նրա պատմությունը, որում նա պատմում է իր և իր կնոջ խելահեղ թռիչքի մասին՝ Նացիստական Գերմանիայից Լիսաբոն։
Ընդունելություն
Գիշերը Լիսաբոնում վեպը անմիջապես բեսթսելլեր է դարձել Ամերիկայում և Մեծ Բրիտանիայում 1964 թվականին անգլերենով հրատարակվելուց հետո՝ մնալով Նյու Յորք Թայմս֊ի թոփ 10 ցուցակում հինգ ամիս շարունակ։ Թայմսին տված հարցազրույցում Մաքսվել Գեյսմարը կոչել է այն «ամենաշատ մտածելու տեղիք տվող վեպ»։ Նրա կարծիքով այն միգուցե և լավ վեպ չէ, բայց վստահաբար համարվում է մեր ժամանակաշրջանի ամենաշատ կարդացվող և պերճախոս վեպերից մեկն է ։ Կիրկուսը 1964 թվականին իր գրախոսության մեջ ասել է, որ գիրքը սիրային հուսահատության և խարդախ ցինիզմի մասին է, որը նպատակ ունի մարդկանց տեղահանության և համակենտրոնացման ճամբարները ավելի ընդունելի դարձնելու ։ Չարլզ Փուրը Թայմսի իր հոդվածում գրել է, որ այն հիանալի և միևնույն ժամանակ տարօրինակ վեպ է, ոչ շատ հաջողակ, բայց արագ ընթերցվող ։
Ծանոթագրություններ
Կատեգորիա:Գերմաներեն գրքեր Կատեգորիա:Գերմաներեն վեպեր Կատեգորիա:Էրիխ Մարիա Ռեմարկի վեպեր Կատեգորիա:1962 վեպեր
Շարի (Էն)
Շարի (Charix), համայնք Ֆրանսիայում, Ռոն Ալպեր մարզի Էն գավառում։ Մտնում է Նանտյուա համայնքի կազմի մեջ։ Հանդիսանում է Նանտյուա շրջանի օկրուգը։
Համայնքի INSEE կոդ՝ 01087։
Տեղադրություն
Համայնքը տեղակայված է Փարիզից 390 կմ հարավ-արևելք, Լիոն քաղաքից 85 կմ հյուսիս-արևելք, Բուրակ ան Բրես շրջանից 36 կմ դեպի արևելք ։ Համայնքի հարավում հոսում է Սեմին գետը և գտնվում է ժենեն լիճը։